[bookmark: _Hlk69287737]На основу члана 29. Одлуке о градским управама Града Сремска Митровица („Службени лист Града Сремска Митровица“, бр. 30/2020), члана 11. Раздео 12. Одлуке о  буџету Града Сремска Митровица за 2021. годину („Службени лист Града Сремска Митровица“, бр. 31/2020) и тачке VI Програма за подршку раду привредним субјектима који обављају делатност путничких агенција на територији Града Сремска Митровица због потешкоћа у пословању проузрокованих епидемијом болести COVID-19, који је донело Градско веће под бројем: 401-599/2021-III од 09.04.2021. године, в.д. начелника Градске управе за културу и спорт, дана 14.04.2021. године, р а с п и с у ј е

Ј А В Н И  П О З И В
за доделу субвенција за подршку раду привредним субјектима који обављају делатност путничких агенција на територији Града Сремска Митровица због потешкоћа у пословању проузрокованих епидемијом болести COVID-19
[bookmark: _Hlk68763855]I
Позивају се заинтересовани привредни субјекти који обаљају делатност путничких агенција на територији Града Сремска Митровица да Градској управи за културу и спорт Града Сремска Митровица поднесу захтев за доделу субвенција за подршку раду привредним субјектима који обављају делатност путничких агенција на територији Града Сремска Митровица због потешкоћа у пословању проузрокованих епидемијом болести COVID-19.
II
[bookmark: _GoBack]Средства за доделу субвенција за подршку раду привредним субјектима који обављају делатност путничких агенција због потешкоћа у пословању проузрокованих епидемијом болести COVID-19 предвиђена су чланом 11. Раздео 12 Одлуке о буџету Града Сремска Митровица за 2021. годину у оквиру позиције 214, економска класификација 454 - Субвенције приватним предузећима, у износу од 1.500.000,00 динара.

III
Субвенција је намењена привредним субјектима са територије Града Сремска Митровица који су у Агенцијији за привредне регистре Републике Србије основани за обављање делатности 7911-делатност путничких агенција.
Поред услова из ст. 1 ове тачке привредни субјекти морају испунити и следеће услове:
-да привредни субјект има регистровано седиште на територији Града Сремска Митровица,  
-да је привредни субјект све време од момента оснивања у активном статусу и да обавља делатност за коју је регистрован,
-да је привредни субјект измирио све приспеле обавезе по основу локалних јавних прихода,
-да против привредног субјекта није поднета прекршајна пријава за кршење мера из члана 46а. Закона о заштити становништва од заразних болести пријава („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020.године до дана подношења захтева, односно да привредни субјект није прекршајно кажњаван за кршење мера из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020.године до дана подношења захтева.
Под условом да привредни субјект обавља делатност за коју је регистрован подразумева се да у Агенцији за привредне регистре не стоји забележба да привредни субјект није пријавио почетак обављања делатности.

IV

Привредним субјектима који испуњавају напред наведене услове биће додељена субвенција у износу од по 200.000,00 динара.

V
Захтев за доделу субвенција се подноси на обрасцу који се може преузети са званичне интернет странице Града Сремска Митровица www.sremskamitrovica.rs или у градском Услужном центру.
Уз захтев се подноси следећа документација:
[bookmark: _Hlk68764956]1.Фотокопија Решења из АПР-а о регистрацији привредног субјекта,
2.Изјава потписану од стране овлашћеног лица привредног субјекта и оверена печатом привредног субјекта, дату под кривичном и материјалном одговорношћу, да привредни субјект није кажњаван за прекршај из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020. године до дана подношења захтева,

Градска управа за културу и спорт ће по службеној дужности прибавити податке који се односи на услов да су привредни субјекти обухваћени овим позивом све време од момента оснивања у активном статусу и да су измирили све приспеле обавезе по основу локалних јавних прихода.

VI
	Захтеви са потребном документацијом се предају лично на писарници Градске управе (у градском Услужном центру) или поштом, на адресу Града Сремска Митровица, ул. Светог Димитрија бр. 13, у затвореној коверти, са назнаком „Градска управа за културу и спорт – Захтев за доделу субвенција за подршку раду привредним субјектима који обављају делатност путничких агенција – НЕ ОТВАРАТИ''. На полеђини коверте потребно је написати назив и адресу привредног субјекта.
Рок за предају захтева је 7 (седам) дана од дана објављивања Јавног позива на званичној интернет страници Града Сремска Митровица www.sremskamitrovica.rs,, односно од 14.04.2021. године до 21.04.2021. године.
Неблаговремени, непотпуни, као и захтеви поднети од стране неовлашћеног лица неће се разматрати.
Додатне информације могу се добити у Градској управи за културу и спорт на телефон број 022/215-2110.
VIII
		Захтев са потребном документацијом разматра Комисија коју образује начелник Градске управе за културу и спорт (у даљем тексту: начелник). 
Одмах након разматрања поднетих захтева, Комисија утврђује предлог за доделу субвенција и доставља начелнику.
О додели субвенција одлучује начелник Решењем, а на образложен предлог Комисије.
Средства се одобравају по редоследу подношења захтева, а у складу са приливом средстава у буџет Града Сремска Митровица.

